ئەو توومەتەیلە ک ئیوارەی یەکشەممە ١٨ی حوزەیران  لەلای کەمەو ٤ کەس لە بڕ ١٠٤ کەس رزگاربوی کەشتییەگە بەڵگەدار کریان،  ئەو توومەتە تاوانکاریە ک لە وەرانەوەر ئەو کەسیلە زیاد  کەن ک گومان قاچاخچیین.  رووژنامەی تایمز لە وەرپرسەیل دادوەری شار کەڵەمەتا زانستیە ک دادوەریگ لێکۆڵینەوە دانیشتنەگەی تا ماوەی ٢٤ ساعەت خستیەسە دویا.
نویسریاوەیل ئیفادەی نوو کە دزە ئەرا میدیای دەوڵەتی و تایبەت کردیە، باس ئەوە کەن ک نۆ توومەتبار میسری ک تەمەنیان لە ناوەین ٢٠ تا ٤٠ ساڵە، مەوقەی گەشتە بەدبەختەگەیان لە تۆبروک لە لیبیا وەرەو ئیتاڵیا، چەن کووچبەریگ "شکەنجە" دانە.
یەکیگ لە وەچەودیەیل وتیە: "خوەراک و نووشین وەپیان نەیانە هەرچەن پارە دانە، و دەسدرویژی لەبانمان کردنە و دەس لەلیان وەشاننە، ژن و مناڵەیلیان و شوینەگە لە بانیان کلیل کردنە. خەڵکەگە لەناو گشت بەلەمەیل کەڵەکە کردمە و ناچاریان کردنە لەناو سەردەوکەرەیل بەلەمەگە بمیننەو.
هەر نۆ میسرییەگە ئەو توومەتەیلە رەت کردن و وتن گوایە هەیچ جیاوازکردن شوینیگ نایاسایی وە کووچبەرەیل نەویە.
